Legal Document

Category: 129

Text:
43. ΑΠΟΦΑΣΗ ΥΠΟΥΡΓΟΥ ΔΗΜΟΣΙΑΣ ΤΑΞΗΣ Αριθ. 3015/32/Ια της 29/30 Απρ. 1985 (ΦΕΚ Β΄ 241) Καθορισμός όρων Ασφάλειας Καταστημάτων και Υποκαταστημάτων Τραπεζών. Έχοντας υπόψη τη διάταξη της παρ. 9 του άρθρ. 12 του Νομ. 1481/1984 (ΦΕΚ 152 τ.Α΄) «Οργανισμός Υπουργείου Δημόσιας Τάξης», αποφασίζουμε: Καθορίζουμε τους όρους ασφάλειας που πρέπει να πληρούν τα καταστήματα και υποκαταστήματα Τραπεζών, που λόγω της φύσης των δραστηριοτήτων τους μπορούν να αποτελέσουν στόχο εγκληματικής ενέργειας, ως ακολούθως: Έκταση Εφαρμογής Άρθρ.1.-1.Η παρούσα απόφαση έχει εφαρμογή για όλα τα καταστήματα και υποκαταστήματα Τραπεζών, που λειτουργούν ή πρόκειται να λειτουργήσουν σε ολόκληρη την επικράτεια. 2.Με Αστυνομικές Διατάξεις που εκδίδονται σύμφωνα με το άρθρ. 12, παρ. 3 του Νομ. 1481/1984 για τη ρύθμιση συναφών θεμάτων πρόληψης εγκληματικότητας, μπορεί να γίνεται αναφορά στους όρους ασφάλειας της παρούσας απόφασης ή να προβλέπεται και επέκταση των όρων αυτών σε άλλες Υπηρεσίες Δημόσιες ή Υπηρεσίες Νομικών προσώπων Δημοσίου Δικαίου και Ιδιωτικού Δικαίου του Δημόσιου Τομέα. Όροι Ασφάλειας Άρθρ.2.-1.Ως όροι ασφάλειας, κατά την παρούσα απόφαση, νοούνται τα μέτρα φυσικής και τεχνικής (ηλεκτρονικής κ.λπ.) προστασίας των καταστημάτων του προηγούμενου άρθρου από προσβολές κατά της περιουσίας ή του προσωπικού αυτών ή του κοινωνικού συνόλου γενικότερα. 2.Ειδικότερα, υπό τη πιο πάνω έννοια, καθορίζονται οι εξής όροι ασφάλειας: «α)Θύρες εισόδου–εξόδου διπλές ή περιστρεφόμενες με δυνατότητα αυτοματοποιημένης λειτουργίας τους που να επιτρέπει την ελεύθερη κίνηση του πελάτη υπό τον έλεγχο όμως σύγχρονων ηλεκτρονικών μηχανημάτων (ανιχνευτής μετάλλων, μικροφωνική εγκατάσταση κ.α), με τα οποία θα επιτυγχάνεται ο εγκλωβισμός τυχόν υπόπτου ατόμου. Τα υλικά κατασκευής των θυρών αυτών θα είναι υψηλής ασφαλείας». «β)Χρηματοκιβώτια κατασκευασμένα από ανθεκτικά υλικά και εφοδιασμένα με αυτόματο σύστημα ασφάλισης, ιδίως χρονοκαθυστέρησης, ή άλλο ανάλογο, έτσι ώστε σε περίπτωση ληστείας ή βιαίας παράνομης παραβίασης το άνοιγμά τους, ή η με οποιοδήποτε τρόπο παραλαβή χρημάτων από αυτά να αποκλείεται πριν την πάροδο ορισμένου χρόνου. Η τήρηση του όρου αυτού μπορεί να εφαρμόζεται ανάλογα και για τα Ταμεία των  Τραπεζών κατά την κρίση της Επιτροπής του άρθρ. 3 της παρούσης απόφασης, λαμβανομένων υπόψη των συνηθειών των συναλλαγών και των συνθηκών λειτουργίας του συγκεκριμένου καταστήματος. Η ύπαρξη των ανωτέρω χρηματοκιβωτίων και συστημάτων ασφάλισης των χρηματοκιβωτίων θα γίνεται γνωστή με την τοποθέτηση σε εμφανή σημεία του τραπεζικού καταστήματος, αναλόγων ανακοινώσεων (πινακίδων) καθώς και με αυτόματη ηχητική ανακοίνωση σε περίπτωση ενεργοποίησης του συστήματος». Οι περιπτ. α και β τροποποιήθηκαν και συμπληρώθηκαν ως άνω από την παρ. 1 άρθρ. 1 της 3015/32/27-β/7-8 Ιουλ. 1993 (ΦΕΚ Β΄ 503) απ.Υπ. Δημ. Τάξης, κατωτ. αριθ. 72. γ)Εγκατάσταση αλεξίσφαιρων υαλοπινάκων, προστατευτικών των χώρων των ταμείων (γκισέ). δ)Εγκατάσταση και λειτουργία σύγχρονου συστήματος συναγερμού, που να συνδέεται με την αρμόδια επιτόπια Αστυνομική Αρχή και που να μην μπορεί να εξουδετερωθεί από οποιαδήποτε αιτία. «ε)Εγκατάσταση σε κατάλληλη θέση φωτογραφικού συστήματος ή βιντεοκάμερας συνεχούς ροής όλες τις ώρες λειτουργίας των τραπεζικών καταστημάτων για τη λήψη φωτογραφιών ή ταινιών VIDEO σε περιπτώσεις παρουσίας και δράσεως κακοποιών (ληστών) εντός του καταστήματος». Η περίπτ. ε΄ τροποποιήθηκε και συμπληρώθηκε ως άνω από την παρ. 1 άρθ. 1 της 3015/32/27-β/7-8 Ιουλ. 1993 (ΦΕΚ Β΄ 503) απ. Υπ. Δημ. Τάξης, κατωτ. αριθ. 72. στ)Εγκατάσταση κλειστού κυκλώματος τηλεόρασης σε κεντρικά ή και άλλα καταστήματα όπου προσφέρεται η λήψη του μέτρου αυτού. ζ)Τέλος, κάθε κατάστημα και υποκατάστημα που διέπεται από την παρούσα απόφαση και πρόκειται να ιδρυθεί μετά την έναρξη ισχύος αυτής, θα στεγάζεται σε κεντρικό σημείο, εφόσον πρόκειται περί αστικού κέντρου η δε λειτουργία του, σε ότι κυρίως αφορά τις συναλλαγές, θα περιορίζεται σε ισόγειους χώρους. «η)Συνεχής και στην κατάλληλη θέση παρουσία του προσωπικού ασφαλείας που προσελήφθη ή πρόκειται να προσληφθεί σύμφωνα με τις διατάξεις του άρθρ. 19 του Νομ. 1339/1983 (ΦΕΚ 35/Α΄), όπως αντικαταστάθηκε με το άρθρ. 1 του Νομ. 1590/1986 (ΦΕΚ 49/Α΄) και αποκλειστική απασχόληση στα καθήκοντά του και μόνο όπως αυτά καθορίζονται στη με αριθ. 18746 Φ509.51 / 23α/19.10.1984 απόφασή μας (ΦΕΚ 744/Β΄)». Η περιπτ. η΄ προστέθηκε από την παρ. 1 άρθρ. 1 της 3015/32/27-β/7-8 Ιουλ. 1993 (ΦΕΚ Β΄ 503) απ. Υπ. Δημ. Τάξης, κατωτ. αριθ. 72. «3.Επιπλέον οι Διοικητές των Τραπεζών και οι Διευθυντές των τραπεζικών καταστημάτων μεριμνούν για την εγκατάσταση, την συντήρηση των    συστημάτων   ασφαλείας,   την   αποφυγή (Αντί για τη σελ. 120,829(α) Σελ. 120,829(β) Τεύχος 1214-Σελ. 77 Νομοθεσία περί Τραπεζών (Γενικά) 12.Θ.α.43 άσκοπης χρήσης αυτών και την υπηρεσία του απορρήτου των μέτρων ασφαλείας και των σχετικών διαδικασιών λειτουργίας τους. Επίσης μεριμνούν για την παροχή οδηγιών ως προς την χρήση των συστημάτων ασφαλείας και την συμπεριφορά των υπαλλήλων κατά τον χρόνο που διαπράττεται ληστεία ή άλλη παράνομη πράξη και αμέσως μετά από αυτή». Η παρ. 3 προστέθηκε από την παρ. 2 της 3015/32/27-β/7-8 Ιουλ. 1993 (ΦΕΚ Β΄ 503) απ. Υπ. Δημ. Τάξης, κατωτ. αριθ. 72. Συγκρότηση Επιτροπών–Επικύρωση Πρακτικών αυτών «Άρθρ.3.-1.Η διαπίστωση τήρησης των όρων ασφαλείας που προβλέπονται από το προηγούμενο άρθρο, γίνεται από πενταμελή Επιτροπή, η οποία συγκροτείται με απόφαση του Διευθυντή της οικείας Αστυνομικής Διεύθυνσης ή Διεύθυνσης Αστυνομίας και αποτελείται από 3 Αξιωματικούς της Ελληνικής Αστυνομίας, ένα (1) εκπρόσωπο της Τράπεζας στην οποία ανήκει το κατάστημα και που αποδεικνύεται από τη Διοίκηση ή τον Περιφερειακό Διευθυντή ή Επιθεωρητή ή τον Διευθυντή του καταστήματος και ένα (1) εκπρόσωπο της Ομοσπονδίας Τραπεζοϋπαλληλικών Οργανώσεων Ελλάδος (Ο.Τ.Ο.Ε.), που υποδεικνύεται από το Διοικητικό της Συμβούλιο. Με την ίδια απόφαση ορίζονται και ισάριθμοι αναπληρωτές των παραπάνω μελών της Επιτροπής, που υποδεικνύονται όπως και τα τακτικά μέλη της. Οι παραπάνω εκπρόσωποι των Τραπεζών και της Ο.Τ.Ο.Ε. θα υποδειχθούν εγγράφως στις Αστυνομικές Διευθύνσεις όπου λειτουργούν καταστήματά τους εντός 30 ημερών από της δημοσιεύσεως της παρούσας στην Εφημερίδα της Κυβερνήσεως. Ο ανώτερος κατά βαθμό και επί ομοιοβάθμων ο αρχαιότερος Αξιωματικός ασκεί καθήκοντα Προέδρου. Χρέη Γραμματέα ασκεί βαθμοφόρος του οικείου Αστυνομικού Τμήματος. 2.Η Επιτροπή, ύστερα από σχετική αυτοψία των χώρων εγκαταστάσεων και των συνθηκών γενικά ασφάλειας του κατά περίπτωση καταστήματος ή υποκαταστήματος, συντάσσει πρακτικό, στο οποίο αποφαίνεται κατά πλειοψηφία περί του αν πληρούνται ή όχι οι καθοριζόμενοι από την παρούσα απόφαση όροι ασφαλείας. 3.Κατ’ εξαίρεση η Επιτροπή μπορεί να αποφανθεί καταφατικά, έστω και αν δεν καλύπτεται κάποιος από τους όρους της παρ. 2 του προηγούμενου άρθρου για τα ήδη λειτουργούντα καταστήματα Τραπεζών, αρκεί να αιτιολογείται τούτο επαρκώς στο συντασσόμενο πρακτικό. Σελ.120,830(β) Τεύχος 1214-Σελ. 78 4.Το Πρακτικό η Επιτροπή υποβάλλει στην αρμόδια Αστυνομική Διεύθυνση, ο Διευθυντής της οποίας εφόσον στο Πρακτικό αναφέρεται ότι τηρούνται οι όροι ασφαλείας εκδίδει τη σχετική διαπιστωτική πράξη, εάν όμως στο Πρακτικό αναφέρεται ότι δεν τηρούνται οι όροι ασφαλείας, σύμφωνα με τα ανωτέρω τότε εφαρμόζει τις διατάξεις του άρθρ. 59 του Νομ. 2145/93 (ΦΕΚ 88/Α΄). 5.Η ανωτέρω Επιτροπή είναι αρμόδια να εξετάζει την τήρηση ή μη των όρων ασφαλείας οποτεδήποτε τούτο κρίνεται σκόπιμο από το Διευθυντή της οικείας Αστυνομικής Διεύθυνσης ή Διεύθυνσης Αστυνομίας». Το άρθρ. 3 τροποποιήθηκε και συμπληρώθηκε ως άνω από το άρθρ. 2 της 3015/32/27-β/7-8 Ιουλ. 1993 (ΦΕΚ Α΄ 503) απ. Υπ. Δημ. Τάξης, κατωτ. αριθ. 72. Άρθρ.4.-1.Η τήρηση των καθοριζόμενων υπό του άρθρ. 2 παρ. 2 της παρούσας όρων ασφάλειας είναι υποχρεωτική για όλα τα καταστήματα και υποκαταστήματα Τραπεζών και η μη συμμόρφωση συνεπάγεται, εκτός από ποινικές κυρώσεις, την απαγόρευση λειτουργίας αυτών, για λόγους δημόσιας τάξης, ασφάλειας και δημόσιου συμφέροντος ύστερα από αιτιολογημένη απόφαση του οικείου Αστυνομικού Διευθυντή. 2.Για τα καταστήματα και υποκαταστήματα Τραπεζών που ήδη λειτουργούν και δεν πληρούν όλους τους όρους ασφαλείας, παρέχεται για την κάλυψη αυτών, 3μηνη προθεσμία από τη δημοσίευση της παρούσας στην Εφημερίδα της Κυβερνήσεως. Με την ΕΝΠΘ 288/19 Δεκ. 1985-22 Ιαν. 1986 (ΦΕΚ Α΄ 5) απόφαση, (τομ. ΙΙ σελ. 134, 01) ρυθμίστηκε η υποχρέωση των Τραπεζών και λοιπών πιστωτικών οργανισμών για την πληρωμή των επιταγών που διακινούνται μέσω του τραπεζικού συστήματος και τροποποιήθηκε η διαδικασία της αναγγελίας των ακάλυπτων επιταγών.